Baibel Long Intenet | NEW WORLD TRANSLATION OF THE HOLY SCRIPTURES (1984 EDITION)
Would you like to read this article in %%?
Revelesen 20:1-15
20 Na mi lukim narapela ensel i lusim heven* na i kam daun, long han bilong en em i holim ki bilong hul i no gat as na wanpela bikpela sen.2 Na em i holimpas dispela traipela snek, em dispela snek bilong bipo yet, em ol i kolim em Devil na Satan. Na ensel i pasim em long sen na em bai stap olsem inap 1,000 yia.3 Na ensel i tromoi em i go daun long hul i no gat as na em i pasim hul na putim mak antap long en. Ensel i mekim olsem bai dispela snek i no ken giamanim moa olgeta lain manmeri i go inap dispela 1,000 yia i pinis. Bihain long dispela, ol bai larim em i kam ausait inap sotpela taim.4 Na mi lukim ol sia king, na ol lain i sindaun i stap long ol dispela sia king, God i givim namba long ol long mekim wok jas. Yes, mi lukim ol manmeri em ol man i bin kilim ol i dai,* long wanem, ol i bin tokaut long Jisas na ol i bin autim tok bilong God. Na ol i no bin lotuim wel animal na piksa bilong en, na ol i no bin kisim mak long poret bilong ol na long han bilong ol, ol i kisim laip gen na mekim wok king wantaim Krais inap long 1,000 yia.5 (Ol arapela manmeri i dai pinis, ol i no kisim laip long dispela taim, ol i mas wetim dispela 1,000 yia i pinis pastaim.) Dispela em namba 1 kirap bek.6 Ol manmeri i insait long namba 1 kirap bek, ol i holi na ol i amamas. Namba 2 dai i no gat strong long daunim ol. Ol bai stap pris bilong God na bilong Krais, na ol bai mekim wok king wantaim em inap 1,000 yia.7 Taim dispela 1,000 yia i pinis stret, orait ol bai larim Satan i lusim kalabus bilong en na kam ausait.8 Em bai go bilong giamanim ol lain manmeri i stap long 4-pela kona bilong graun, em ol lain Gok wantaim Magok. Em bai bungim ol bilong i go long pait. Namba bilong ol dispela manmeri i olsem namba bilong wesan bilong nambis.9 Na ol i go long olgeta hap bilong graun na ol i raunim kem bilong ol manmeri holi na ol i raunim dispela taun em God i laikim tumas. Tasol paia i lusim skai na i kam daun na kukim ol dispela birua.10 Na Satan,* em man husat i giamanim ol dispela manmeri i stap long 4-pela kona bilong graun, ol i tromoi em i go daun long raunwara i gat bikpela paia i lait long ston salfa. Em ples we wel animal na giaman profet i stap pinis long en. Na ol bai karim pen long san na nait inap oltaim oltaim.11 Na mi lukim wanpela bikpela waitpela sia king na man i sindaun long en. Na graun wantaim skai i ranawe long dispela man, na ol i no stap moa.12 Na mi lukim ol man i dai pinis, em ol man i gat nem na ol man nating, ol i sanap long ai bilong sia king. Na God i opim ol skrol. Na em i opim tu narapela skrol, em skrol bilong laip. Na man i sindaun long sia king i lukim rait i stap long dispela skrol na em i skelim ol man i dai pinis long pasin ol i bin mekim.13 Na solwara i larim ol man i dai pinis na i stap long en, ol i go. Na dai wantaim Matmat* i larim ol man i dai pinis na i stap long ol, ol i go. Na man i sindaun long sia king i skelim olgeta wan wan long pasin ol i bin mekim.14 Na em i tromoi dai na Matmat i go insait long raunwara i gat bikpela paia. Dispela raunwara i gat bikpela paia i makim namba 2 dai.15 Na tu, ol man em nem bilong ol i no stap long buk bilong laip, em i tromoi ol i go insait long dispela raunwara i gat bikpela paia.
tpi_Latn eng_Latn tpi_Latn tpi_Latn